Diari Oficial de la Generalitat Valenciana


Sumari del DOGV 6331, del 12-08-2010 (2010/8551)

RESOLUCIÓ de 8 de juliol de 2010, del secretari autonòmic de la Conselleria de Justícia i Administracions Públiques, per la qual s'acorda inscriure l'extinció i liquidació de la Fundación Laboral de las Empresas de Ibi de la Comunitat Valenciana, així com la seua baixa registral.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6331

Data del DOGV
:   12-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8551


Data del document
:   08-07-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 8 de juliol de 2010, del secretari autonòmic de la Conselleria de Justícia i Administracions Públiques, per la qual s'acorda inscriure l'extinció i liquidació de la Fundación Laboral de las Empresas de Ibi de la Comunitat Valenciana, així com la seua baixa registral. [2010/8551]  
Vist l'expedient incoat per a la inscripció de l'extinció, liquidació i baixa registral de la Fundación Laboral de las Empresas de Ibi de la Comunitat Valenciana, conforme els següents,  
Fets  
Primer. La Fundación Laboral de las Empresas de Ibi de la Comunitat Valenciana es va inscriure al Registre de Fundacions de la Comunitat Valenciana, en virtut de Resolució Administrativa, de data 29 de setembre de 1981, de la Direcció General de Cooperatives i Empreses Comunitàries del Ministeri de Treball, amb el número 85-A.  
L'objecte i finalitat de la Fundació, segons els seus Estatuts, era el foment de l'economia familiar mitjançant la defensa del poder adquisitiu dels salaris que perceben els treballadors que desitgen servir-se'n, posant a la seua disposició a través d'un economat, els articles de consum necessaris, per tal de procurar-los una millor qualitat de vida i el manteniment dels seus nivells de renda, sense incórrer en competència deslleial amb el mateix sector d'activitat.   
La dotació de la Fundación ascendia a la quantitat de tres-centes mil pessetes (300.000 PTA), aportades a raó de trenta mil pessetes (30.000 PTA) per cada una de les deu empreses compareixents en l'acte de constitució.  
Segon. Per Resolució de data 30 de novembre de 2007, de la secretària autonòmica de Justícia de la Conselleria de Justícia i Administracions Públiques, s'acorda inscriure al Registre de Fundacions de la Comunitat Valenciana, l'Interlocutòria dictada en data 24 d'abril de 2007 pel Jutjat Mercantil número 2 d'Alacant, el contingut de la qual, literalment disposa el següent:  
«1. Es té per personat i per part a la mercantil Fundación Laboral de las Empresas de Ibi, i en la seua representació el procurador Ricardo Molina Sánchez-Herruzo, en virtut de designació especial atorgada per la Generalitat Valenciana, amb qui s'entendran les successives diligències en la forma prevista per la Llei, i per sol·licitada la Declaració de Concurs Voluntari de Creditors.  
2. S'admet a tràmit la dita sol·licitud i es declara l'estat de Concurs voluntari de la mercantil Fundación Laboral de las Empresas de Ibi amb domicili al c/ La Foia, núm. 2 d'Ibi (Alacant) CIF número P 77858912, inscrita al Registre de Fundacions de la Generalitat Valenciana amb el número 085 (A), full núm. 1.   
3. Es nomenen administradors concursals Desamparados Blanes Gramaje, en la seua qualitat d'advocada,amb DNI 49.089.049-H, i amb domicili al c/ País València, 123-entl. B - Concentaina (Alacant) a qui es notificarà per conducte urgent la dita designació, per tal que sense dilació comparega en aquest Jutjat per a acceptar i jurar el càrrec.   
4. Es decreta la intervenció de les facultats d'administració de la mercantil, quedant l'exercici ordinari de la mateixa sotmés a l'autorització o conformitat de l'administració concursal. D'acord amb això i el que preveu l'art. 44 de la Llei Concursal el concursat, per tal de facilitar la continuació de l'activitat empresarial podrà realitzar sense intervenció de l'administració dels actes i operacions propis del gir o tràfic comercial d'aquella activitat, la qual cosa implica que en tot el que d'això excedisca (per exemple cessament d'activitat laboral i dels treballadors de l'empresa?) necessitarà autorització o confirmació de l'administració amb sanció de l'anul·labilitat de l'acte realitzat (conforme a l'art. 40.7 de la LC).   
5. A més de la intervenció de facultats es produeixen els efectes sobre el deutor previstos en el capítol II del títol III de la Llei Concursal, article 40 i següents, en concret deure de col·laboració personal entre el Jutjat i l'administració concursal del deutor; posada a disposició de l'administració concursal de llibres i documents i registres propis de l'activitat que exercisca; subsistència de l'obligació de formular i auditar comptes anuals: manteniment dels òrgans d'Administració de la persona jurídica i la resta d'efectes que consten en l'esmentat capítol.   
6. Expediu manament al Registre de Fundacions de la Generalitat Valenciana per tal que es verifique l'oportuna anotació registral de la baralla d'aquest procediment i els acords adoptats per aquesta resolució».  
Tercer. Per Resolució de data 18 de setembre de 2008, de la secretària autonòmica de Justícia de la Conselleria de Justícia i Administracions Públiques, s'acorda inscriure al Registre de Fundacions de la Comunitat Valenciana, la Interlocutòria de data 28 de març de 2008 del Jutjat Mercantil núm. 2 d'Alacant en els termes següents: s'ha notificat al Protectorat i Registre de Fundacions de la Comunitat Valenciana, en data 17 de juliol de 2007, manament del Jutjat Mercantil núm. 2 d'Alacant, per tal que es practiquen les inscripcions corresponents respecte de la dissolució de la concursada i de les facultats de l'administració concursal, segons la Interlocutòria dictada, en data 28 de març de 2008, per l'esmentat Jutjat, en el contingut de la qual, literalment, es disposa el següent: «es decreta la suspensió de les facultats d'administració i disposició del deutor sobre el seu patrimoni, amb tots els efectes previstos en el títol III de la Llei Concursal. Es declara la dissolució de la mercantil, així com en tot cas el cessament dels administradors i liquidadors, que seran substituïts per l'administració concursal».  
Quart. Mitjançant Interlocutòria núm. 369/09, de 15 de desembre de 2009, dictada pel Jutjat Mercantil núm. 2 d'Alacant, disposa el següent:  
«1. Es declara conclús el concurs de creditors de la Fundación Laboral de las Empresas de Ibi el qual queda responsable del pagament dels crèdits restants, i podran els creditors iniciar execucions singulars.  
2. Queden sense efecte i s'alcen les limitacions d'administració i disposició del deutor que van vindre al seu dia acordades. Cessa l'administrador concursal en el seu càrrec.  
3. S'acorda la dissolució de la Fundación Laboral de las Empresaes de Ibi, i es decreta la cancel·lació dels seus fulls registrals d'inscripció. Per a la seua efectivitat, lliureu manament al Registre de Fundacions Laborals (dependent del Ministeri de Justícia) i al Registre de Fundacions de la Generalitat Valenciana, per tal que es verifique l'oportuna anotació registral d'aquesta resolució».  
Cinqué. A la vista del Fonament de Dret Primer de la Interlocutòria judicial identificat en el Fet Primer, que s'expressa en els termes següents: «Preveu l'article 176 LC entre les causes de conclusió del concurs el supòsit d'haver-se comprovat la inexistència de béns i drets del concursat ni de tercers responsables amb els quals satisfer els creditors, en l'ordinal 4t del número 1. L'administració concursal ha emés un informe (9 d'octubre de 2009) constatant tal circumstància, i mostrant-se favorable a la conclusió del concurs per tal causa, raonant adequadament que no cal sostindre de forma viable ulterior acció de reintegració de la massa i no quedant pendent d'exercitar acció de responsabilitat davant de terceres persones. Posat de manifest tot això a la Secretaria del Jutjat, no s'ha suscitat cap oposició per part legítima. Per això procedix dictar una resolució de conclusió del concurs, amb tots els seus efectes legals inherents, sense perjuí de la seua eventual reobertura en el futur si concorre pressupost per a això»; no consta, per tant, cap patrimoni que haja de ser objecte de liquidació.  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per delegació per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOCV de 21 de novembre de 2007, núm. 5644).  
Quart. Declarada l'extinció i liquidació de la Fundació, en virtut de resolució judicial, per Interlocutòria núm. 369/09 a l'empara del que establixen els articles 31 i 32 de la Llei 50/2002, de 26 de desembre, de Fundacions, i tenint en compte l'expressat en el fet cinqué de la present Resolució, procedix inscriure la declaració judicial de l'extinció i liquidació de la Fundación Laboral de l'Empreses d'Ibi de la Comunitat Valenciana, així com la seua baixa al Registre de Fundacions de la Comunitat, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
Vistos els preceptes legals citats i la resta de generals de pertinent aplicació, resolc:  
Inscriure al Registre de Fundacions de la Comunitat Valenciana la declaració judicial d'extinció i liquidació de la Fundación Laboral de las Empresas de Ibi de la Comunitat Valenciana, així com la seua baixa registral, en els termes de la Interlocutòria núm. 369/09, de 15 de desembre de 2009, dictada pel Jutjat Mercantil núm. 2 d'Alacant, transcrits en el Fet quart de la present Resolució.   
Notifiqueu la present Resolució que és definitiva en via administrativa i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és el cas, recurs potestatiu de reposició, en el termini d'un mes davant de la consellera de Justícia i Administracions Públiques, o qualsevol altre recurs que estime procedent.   
València, 8 de juliol de 2010.- El secretari autonòmic de Justícia (p.d. Orde de 22.10.2007): Jorge Cabré Rico.